แรงขาย “บิ๊กแคป” ฉุด SET เช้ารูดต่อ 22 จุด เซ่นบาทอ่อนกด “ฟันด์โฟลว์” ไหลออก
SET เช้ารูดต่อ 22 จุด เผชิญแรงขายหุ้นบิ๊กแคป หลังบาทอ่อนค่ากด “ฟันด์โฟลว์” ไหลออก และนักลงทุนรอผลประกอบการไตรมาส 2 กลุ่มแบงก์
SET เช้ารูดต่อ 22 จุด เผชิญแรงขายหุ้นบิ๊กแคป หลังบาทอ่อนค่ากด “ฟันด์โฟลว์” ไหลออก และนักลงทุนรอผลประกอบการไตรมาส 2 กลุ่มแบงก์
19 ก.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 12:08 น. อยู่ที่ 1,522.60 จุด ลดลง 22.21 จุด หรือ 1.44% สูงสุดที่ 1,541.55 จุด ต่ำสุดที่ 1,521.29 จุด มูลค่าการซื้อขาย 2.92 หมื่นล้านบาท
โดยนักวิเคราะห์ กล่าวว่า ตลาดหุ้นไทยปรับตัวลงไปมาก จากบรรยากาศการลงทุนเอเชียเป็นลบ โดยกลับมาภาคอสังหาริมทรัพย์ของสหรัฐหลังจากดัชนีความเชื่อมั่นผู้สร้างบ้านของสหรัฐชะลอตัว อีกทั้งการชะลอการจ้างงานของค่ายแอปเปิล
ขณะที่บ้านเรา ยังมีปัจจัยลบ เช่น กลุ่มที่มีธุรกิจเกี่ยวข้องกับเมียนมา โดยเฉพาะกลุ่มเครื่องดื่ม อาทิ OSP ซึ่งอาจได้รับผลกระทบจากมาตรการของรัฐบาลเมียนมาที่ต้องการดูแลระดับทุนสำรองของประเทศ ขณะเดียวกันกลุ่มแบงก์วันนี้ก็ปรับตัวลงเพื่อรอติดตามการประกาศผลประกอบการไตรมาส 2/65 อีกทั้งเงินบาทก็อ่อนค่าลงด้วย
ทั้งนี้ให้แนวรับแรก 1,530 จุด ถัดไป 1,525 จุด ส่วนแนวต้านให้ไว้ที่ 1,540 จุด
 